סו הולדרנס

סוזן ג'ואן פרינגל הולדרנס (באנגלית: Susan Joan Pringle Holderness; נולדה ב-28 במאי 1949) היא שחקנית אנגלייה. היא שיחקה בתפקיד מרלין בויסי בסיטקום הבריטי "על שוטים ואנשים" בין השנים 1985 ל-2003, ובסדרת הספין אוף "הדשא ירוק יותר" מ-2005 עד 2009.

ביוגרפיה
הולדרנס נולדה בהמפסטד שבלונדון. אחרי שסיימה את בחינות A-levels, למדה ב-Central School of Speech and Drama.

קריירת המשחק שלה החלה כשהופיעה עם להקת התיאטרון Manchester’s 69 Theatre Company במחזות "חלום ליל קיץ", "פר גינט", ובתפקיד דזדמונה במחזה "Catch My Soul" (גרסת מוזיקת רוק של "אותלו"). הולדרנס מופיעה באופן קבוע בתיאטרון, רדיו, קולנוע וטלוויזיה. בתיאטראות וסט אנד שיחקה במחזות "הזוג המוזר", "Why Not Stay for Breakfast", ו-"The Male of the Species". עוד שיחקה בהצגת יחיד "Our Kid" שזכתה לשבחים.

הולדרנס הופיעה במחזה "מונולוגים מהווגינה", והייתה חברה בצוות שחקני המחזה "Seven Deadly Sins Four Deadly Sinners" שהוצג בסיבוב הופעות. היא שיחקה עם להקות תיאטרון רפרטוארי. הולדרנס מרבה להופיע במחזות של אלן אייקבורן. בשלוש מחזות ("באופן יחסי", "Time and Time Again", ו-"How the Other Half Loves") היא שיחקה בסיבוב הופעות לצדו של ג'ון צ'אליס, שגילם את בויסי בעלה של מרלין בקומדית המצבים "על שוטים ואנשים". סדרת הספין-אוף "הדשא ירוק יותר" רצה במשך ארבע עונות ושני סרטי ספיישל לחג המולד, בין השנים 2005 ל-2009.

ב-2010 שיחקה הולדרנס בתפקיד אנני בסיבוב הופעות בבריטניה של המחזה "נערות לוח השנה". באפריל עד אוגוסט 2011 הופיעה שוב בתפקיד אנני. בינואר עד מאי 2012 גילמה את סיליה וחזרה לגלם את אנני בסתיו 2012.

בטלוויזיה שיחקה הולדרנס בתפקיד מריאן בסדרה "המובחרים" (שתי עונות), בתפקיד ליז בסיטקום "It Takes a Worried Man" (שתי עונות), ג'ו בסדרה "The Brief", קלאופטרה הרביעית בדרמה ההיסטורית "The Cleopatras", לורה דולן אשתו של ביגמיסט בפרק בסדרה "Minder". עוד שיחקה בתפקידי אורח בפרקים בסדרות "Bless This House", "הגומלים החדשים", "Thriller", הסדרה "Sob Sisters", הסדרה "Growing Pains", "רופאים", ב-"Lime Street" עם רוברט וגנר, ובסדרה "Murder in Suburbia". בסרט "Canned Laughter" גילמה את לוריין, אהובתו של רואן אטקינסון. בתוכנית "End of Part One" הופיעה הולדרנס במספר רב של חיקויים. בסדרה "ג'ון היקר" מאת ג'ון סאליבן שיחקה בתפקיד מגי. עוד הופיעה הולדרנס בתפקיד ג'ואן פורסטר בסדרה "Heartbeat", ג'ואן טראוויס בסדרה "Heartbeat", ובדמות אמה של רייצ'ל בסדרה "רגליים קרות".

סרטי הקולנוע בהם הופיעה הולדרנס כוללים את "That'll Be the Day" משנת 1973, ואת "Could Happen to You" משנת 1975. בנוסף הופיעה הולדרנס בסרט דל התקציב "Meat Draw" ובסרט "Out of Sight" של רשת גרנדה.

ב-2014 שיחקה הולדרנס בדרמה הרפואית של ערוץ BBC One "חדר מיון" בתפקיד אליס סוויני. ב-2018 שיחקה בדמות גברת רוסי בסיטקום "עדיין פתוחים ברציפות" לצדו של דייוויד ג'ייסון שאיתו הופיעה בסדרה "על שוטים ואנשים".

חיים אישיים
הולדרנס נשואה למארק פייפר. לבני הזוג יש שני ילדים.
פילמוגרפיה
 שנה שם שם באנגלית תפקיד הערות 1971 Lollipop פקידת קבלה בפרק "Doctor Fruit Cake" 1972 Tightrope ג'ואנה סדרת טלוויזיה 1972 Fly Into Danger שרה דוונפורט סדרת טלוויזיה 1972 Harriet's Back in Town ג'ניפר גרנט סדרת טלוויזיה (2 פרקים) 1973 That'll Be the Day שירלי 1974 Bless This House פמלה האנטלי-ג'ונסון בפרק "The Bells Are Ringing" 1975 Thriller בטי בפרק "If It's a Man, Hang Up" 1976 4 Idle Hands מיס פמברטון בפרק "Out of the Frying Pan" 1976 It Could Happen to You כריסטין 1977 The New Avengers ויקטוריה סטנטון בפרק "Medium Rare" 1978 The One and Only Phyllis Dixey מילדרד צ'לנג'ר סרט טלוויזיה 1979 Canned Laughter לוריין סרט טלוויזיה קצר 1980 המובחרים The Sandbaggers מריאן סטראקר 1979–1980 End of Part One תפקידים שונים סדרת טלוויזיה 1983 The Cleopatras מיני-סדרה 1983 It Takes a Worried Man ליז סדרת טלוויזיה 1984 The Brief ג'ו גולד סדרת טלוויזיה 1984 Minder לורה בפרק "A Number of Old Wives Tales" 1986–-1987 Dear John מגי סדרת טלוויזיה (3 פרקים) 1989 Sob Sisters מריון בפרק "I Don't Think We're in Kansas Anymore" 1989 Young, Gifted and Broke דיאן סדרת טלוויזיה (פרק אחד) 1992 Growing Pains בפרק "The Lady and the Tramp" 1993 You, Me and It סוניה סדרת טלוויזיה (פרק אחד) 1993 בקצב הלב Heartbeat ג'ואן פורסטר סדרת טלוויזיה (2 פרקים) 1996 Revelations ג'ואן 1998 Out of Sight אם הכלה בפרק "Photo Finish" 1998 Colour Blind גברת ברטון מיני-סדרה 2000–2003 רגליים קרות Cold Feet מרי ברדלי / אמא של רייצ'ל סדרת טלוויזיה (2 פרקים) 1985–2003 על שוטים ואנשים Only Fools and Horses מרלין סדרת טלוויזיה 2004 Murder in Suburbia פני גרגסון בפרק "Sanctuary" 2005–2009 הדשא ירוק יותר The Green Green Grass מרלין סדרת טלוויזיה 2012 Crime Stories הייזל ווד סדרת טלוויזיה (פרק אחד) 2013 חדר מיון Casualty אליס סוויני בפרק "Between the Cracks" 2004, 2011, 2014 רופאים Doctors רוז דיי / בריל מלור / שילה קלי סדרת טלוויזיה (3 פרקים) 2018 עדיין פתוחים ברציפות Still Open All Hours גברת רוסי סדרת טלוויזיה (3 פרקים)

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בריטיות שנולדו ב-1949
קטגוריה:בריטים שנולדו ב-1949